CELEX: C2005/155/10
Language: lt
Date: 2005-06-25 00:00:00
Title: Byla C-171/05 P L. Piau 2005 m. balandžio 15 d. pateiktas apeliacinis skundas dėl Europos Bendrijų Pirmosios instancijos teismo (ketvirtoji kolegija) 2005 m. sausio 26 d. sprendimo byloje T-193/02 L. Piau prieš Europos Bendrijų Komisiją, palaikomą Fédération Internationale de Football Association (FIFA)

25.6.2005   
            
            
               LT
            
            
               Europos Sąjungos oficialusis leidinys
            
            
               C 155/5
            
         L. Piau 2005 m. balandžio 15 d. pateiktas apeliacinis skundas dėl Europos Bendrijų Pirmosios instancijos teismo (ketvirtoji kolegija) 2005 m. sausio 26 d. sprendimo byloje T-193/02 L. Piau prieš Europos Bendrijų Komisiją, palaikomą Fédération Internationale de Football Association (FIFA)
   
   (Byla C-171/05 P)
   (2005/C 155/10)
   Proceso kalba: prancūzų
   2005 m. balandžio 15 d. Europos Bendrijų Teisingumo Teisme buvo gautas L. Piau, atstovaujamo advokato M. Fauconnet, apeliacinis skundas dėl Europos Bendrijų Pirmosios instancijos teismo (ketvirtoji kolegija) 2005 m. sausio 26 d. sprendimo byloje T-193/02 L. Piau prieš Europos Bendrijų Komisiją, palaikomą Fédération Internationale de Football Association (FIFA).
   Apeliantas Teisingumo Teismo prašo:
   
               1)
            
            
               panaikinti Pirmosios instancijos sprendimą byloje T-193/02;
            
         
               2)
            
            
               panaikinti 2002 m. balandžio 15 d. Europos Bendrijų Komisijos sprendimą;
            
         
               3)
            
            
               kadangi ginčas yra sprendimo stadijoje, pagal Teisingumo Teismo statuto 61 straipsnio pirmą pastraipą, pačiam priimti galutinį sprendimą šioje byloje;
            
         
               4)
            
            
               priteisti iš FIFA bylinėjimosi byloje T-193/02 ir apeliacinėje instancijoje išlaidas.
            
         Apeliacinio skundo pagrindai ir pagrindiniai argumentai
   
               1.
            
            
               Apelianto teisių pažeidimas
               Savo iniciatyva nenurodydamas EB sutarties 253 straipsnio pažeidimo, kurį Komisija padarė nepateikusi apelianto dėl EB sutarties 49 straipsnio paduoto skundo atmetimo motyvų, Pirmosios instancijos teismas pažeidė jam suteiktus įgaliojimus. Be to, Pirmosios instancijos teismas pažeidė Europos pagrindinių žmogaus teisių ir laisvių konvencijos 6 straipsnio 1 dalį, kadangi jis neatsižvelgė į tam tikrus apelianto pateiktus argumentus.
            
         
               2.
            
            
               EB sutarties 81 straipsnio pažeidimas
               Neturėdamas faktinių įrodymų dėl būtinybės reglamentuoti profesiją ir įrodymų, įrodančių FIFA žaidėjų agentų taisyklių ekonominę ar techninę pažangą, Pirmosios instancijos teismas priėmė neteisėtą sprendimą. Pirmosios instancijos teismas padarė teisės klaidą nuspręsdamas, kad nebuvo Bendrijos intereso nagrinėti skundą, todėl sprendimas yra neteisėtas ir pažeidžia EB sutarties 81 straipsnį.
            
         
               3.
            
            
               EB sutarties 82 straipsnio pažeidimas
               Nesant Komisijos tyrimo dėl FIFA dominuojančios padėties ir galimo piktnaudžiavimo, Pirmosios instancijos teismas negalėjo pakeisti Komisijos, konstatavus šią dominuojančią padėtį, kad priimtų sprendimą, jog nėra pažeidimo, todėl padarė teisės klaidą neatsižvelgdamas į teismų praktiką ir pažeisdamas EB sutarties 82 straipsnį.
            
         
               4.
            
            
               Prieštaringa ir nepakankama Pirmosios instancijos teismo argumentacija, tolygi motyvacijos dėl antikonkurencinio poveikio išlikimo nebuvimui.
            
         
               5.
            
            
               Teisės klaida dėl „FIFA diplomų“ lygiavertiškumo.
            
         
               6.
            
            
               Bendrojo teisinio tikrumo principo pažeidimas.
            
         
               7.
            
            
               Teisės klaida dėl Komisijos funkcijų ir kompetencijos.
            
         
               8.
            
            
               EB sutarties 39 straipsnio pažeidimas.
            
         
               9.
            
            
               EB sutarties 49 straipsnio pažeidimas.
            
         
               10.
            
            
               Teisės klaida apibrėžiant Bendrijos interesą.